Μόργκαν Φέρτσαϊλντ

Η Μόργκαν Φέρτσαϊλντ (Αγγλικά: Morgan Fairchild, πραγματικό όνομα: Πάτσι Αν Μακλένι, 3 Φεβρουαρίου 1950 - )  είναι Αμερικανίδα ηθοποιός. Άρχισε να παίζει στις αρχές της δεκαετίας του 1970 και από τότε έχει πάρει μέρος σε πολλές τηλεοπτικές σειρές.

Η Φέρτσαϊλντ ξεκίνησε την καριέρα της στην καθημερινή σαπουνόπερα Search for Tomorrow του CBS από το 1973 έως το 1977. Το 1978, εμφανίστηκε στη σαπουνόπερα Ντάλας, πριν πάρει πρωταγωνιστικό ρόλο στη σειρά Flamingo Road του NBC το 1980 (για την οποία ήταν υποψήφια για Χρυσή Σφαίρα). Το 1984, συμπρωταγωνίστησε στο βραχύβιο τηλεοπτικό δράμα Paper Dolls του ABC και στη συνέχεια εμφανίστηκε στο Φάλκον Κρεστ ως δικηγόρος Τζόρνταν Ρόμπερτς από το 1985 έως το 1986. Η Φέρτσαϊλντ έπαιξε επίσης στο θέατρο και ερμήνευσε γκεστ ρόλους σε τηλεοπτικές κωμωδίες, όπως Μπέρφι Μπράουν (για την οποία ήταν υποψήφια για βραβείο Έμμυ), Two and a Half Men, Ροζάν, Σίμπιλ and Τα φιλαράκια. Είναι μέλος του διοικητικού συμβουλίου της εταιρείας SAG-AFTRA.

 Τα πρώτα χρόνια 
Η Φέρτσαϊλντ γεννήθηκε με το όνομα Πάτσι Αν Μακλένι στο Ντάλας του Τέξας. Ήταν κόρη της Μάρθα Τζέιν (Χαρτ), δασκάλας αγγλικών στο λύκειο (στο Ρίτσαρντσον του Τέξας) και του Έντουαρντ Μίλτον Μακλένι.  Η Φέρτσαϊλντ έχει μια μικρότερη αδερφή, την Κάθριν Χαρτ, η οποία είναι επίσης ηθοποιός.  Στην εφηβεία της, εμφανίστηκε σε πολλές τοπικές διαφημίσεις τηλεοπτικών σταθμών.

 Καριέρα 
Η πρώτη δουλειά της Φέρτσαϊλντ ήταν κασκαντέρ της Φέι Ντάναγουεϊ στη διάρκεια των γυρισμάτων για την ταινία Μπόνι και Κλάιντ (1967), ιδιαίτερα σε σκηνές όπου ο χαρακτήρας της Ντάναγουεϊ, η Μπόνι, οδηγεί αυτοκίνητο, επειδή η Ντάναγουεϊ δεν ήξερε να οδηγεί αυτοκίνητο με ταχύτητες.   Το νέο της όνομα, Μόργκαν, το πήρε από την ταινία του Ντέιβιντ Γουόρνερ Μόγκαν, ο τρελός εραστής (1966). Στη συνέχεια, η Φέρτσαϊλντ μετακόμισε στη Νέα Υόρκη, όπου εξασφάλισε τον πρώτο της ρόλο στην οθόνη ως η μανιακή Τζένιφερ Πέις στη σαπουνόπερα Search for Tomorrow από το 1973 έως το 1977. Από τα μέσα της δεκαετίας του 1970, άρχισε να κάνει διάφορες εμφανίσεις σε τηλεοπτικές σειρές όπως Κότζακ, Ευτυχισμένες μέρες, Η αστυνομικίνα και μερικά επεισόδια του CBS Radio Mystery Theatre.

Η Φέρτσαϊλντ ερμήνευσε την Τζένα Γουέιντ στη σαπουνόπερα Ντάλας σε ένα επεισόδιο του 1978.  Την ίδια χρονιά, γύρισε την τηλεοπτική ταινία The Initiation of Sarah και έπαιξε έναν επαναλαμβανόμενο ρόλο στη κωμική σειρά Mork & Mindy. Το 1980, πήρε τον πρώτο της κανονικό ρόλο στη σαπουνόπερα Flamingo Road.  Αν και η σειρά έκανε εντυπωσιακή αρχή, σύντομα η τηλεθέαση έπεσε και η σειρά κόπηκε μετά από δύο κύκλους. Η Φέρτσαϊλντ ήταν υποψήφια για Χρυσή Σφαίρα για τον ρόλο της.  Μετά το κόψιμο του Flamingo Road, η Φέρτσαϊλντ συνέχισε να κάνει γκεστ εμφανίσεις σε επεισόδια τηλεοπτικών σειρών όπως Hotel, Simon & Simon, Μάγκνουμ και Το πλοίο της αγάπης. Πρωταγωνίστησε επίσης στο τηλεοπτικό θεατρικό έργο The Seduction (1982). Το 1984, μαζί με την Τζόαν Κόλινς, συμπαρουσίασαν το αφιέρωμα του ABC-TV Blondes vs. Brunettes, μια εκπομπή διάρκειας μίας ώρας με βάση τον υποτιθέμενο ανταγωνισμό ξανθιών και μελαχρινών γυναικών της λαϊκής κουλτούρας. Terrace, Vincent. Encyclopedia of Television: Series, Pilots, and Specials 1974–1984. New York: BASELine Publications, page 50 Την ίδια χρονιά, συμπρωταγωνίστησε σε μια άλλη σαπουνόπερα με τίτλο Paper Dolls, υποδυόμενη της ιδιοκτήτρια ενός πρακτορείου μοντέλων. Η σειρά κόπηκε στα μισά του πρώτου κύκλου, αλλά μέχρι τότε, η Φέρτσαϊλντ είχε καθιερωθεί ως τηλεοπτική ηθοποιός. Το 1985, εντάχθηκε στο καστ της σαπουνόπερας Φάλκον Κρεστ, παίζοντας τη λαμπερή δικηγόρο Τζόρνταν Ρόμπερτς. Εμφανίστηκε επίσης στη μίνι σειρά Βόρειοι και Νότιοι (1985) και στη συνέχειά της (1986).

μικρογραφία| Η Φέρτσαϊλντ το 1999
Η Φέρτσαϊλντ συνέχισε να κάνει εμφανίσεις σε ταινίες και τηλεοπτικές σειρές καθ' όλη τη δεκαετία του 1980 και κέρδισε μια υποψηφιότητα για Βραβείο Έμμυ για την γκεστ εμφάνισή της σε ένα επεισόδιο της σειράς Μέρφι Μπράουν (1989).  Στις αρχές της δεκαετίας του 1990, επιλέχθηκε για έναν επαναλαμβανόμενο ρόλο στο Ροζάν, ως αμφιφυλόφιλη Μάρλα. Το 1994, η Φέρτσαϊλντ εμφανίστηκε σε μια διαφημιστική καμπάνια για το κατάστημα ρούχων Old Navy, με την Τζόαν Κόλινς και άλλα γνωστά πρόσωπα από την τηλεόραση. Έπαιξε τον εαυτό της στις κωμωδίες Τρελές σφαίρες 33⅓: Η τελευταία προσβολή (1994), Άγιος άνθρωπος (1998) και Ένας θρύλος για γέλια (2007).

Το 1995, η Φέρτσαϊλντ επέστρεψε στις καθημερινές σαπουνόπερες με τη σειρά The City .  Έπαιξε τον ρόλο για έναν χρόνο, μετά τον οποίο εμφανίστηκε στο Γενικό νοσοκομείο. Έκανε επίσης γκεστ εμφανίσεις στην επιτυχημένη κωμική σειρά Τα γιλαράκια (ως Νόρα, μητέρα του Τσάντλερ Μπινγκ) και ήταν πολλές γκεστ σταρ στην κωμική σειρά Σίμπιλ ως Άντρεα, αντίπαλος του χαρακτήρα της Σίμπιλ Σέπερντ.

Η Φέρτσαϊλντ εμφανίστηκε επίσης σε διάφορες θεατρικές παραγωγές. Πιο πρόσφατα, πρωταγωνίστησε στον ρόλο της κυρίας Ρόμπινσον στη σκηνική προσαρμογή της ταινίας Ο πρωτάρης. Επίσης, πρωτοστάτησε σε μια διεθνή διαφημιστική καμπάνια για το προϊόν λεύκανσης δοντιών Dental White.  Το 2005, η Φέρτσαϊλντ εμφανίστηκε στο ριάλιτι But Can They Sing? στο κανάλι VH1.
αριστερά|μικρογραφία| Η Φέρτσαϊλντ το 2007
Το 2006, έπαιξε έναν ακόμη ρόλο «πλούσιας στρίγγλας» στη σειρά Fashion House του MyNetworkTV, υποδυόμενη την αντίπαλο του χαρακτήρα της Μπο Ντέρεκ.  Έχει επίσης εμφανιστεί στην τηλεοπτική σειρά Πράκτορας... στο τσακ. Το 2007 εμφανίστηκε στη σειρά Two and a Half Men ως κούγκαρ που κάνει ερωτικές προτάσεις στον Τσάρλι Χάρπερ. Επέστρεψε και πάλι στις σαπουνόπερες το 2009, ως γκεστ στην καθημερινή σειρά Τόλμη και γοητεία.  Τα τελευταία χρόνια, πρωταγωνίστησε ως γκεστ στα Bones, Εκδίκηση και Hot in Cleveland.  

Το 2014, η Φέρτσαϊλντ ονομάστηκε εκπρόσωπος για έναν ιστότοπο που δημιουργήθηκε για να βοηθά τους καταναλωτές να κάνουν επιλογές σχεδιασμού ταφής.  Παλαιότερα ήταν γνωστός ως BurialPlanning.com, αλλά τώρα είναι γνωστός ως MemorialPlanning.com. Υπό αυτήν την ιδιότητα, εμφανίστηκε σε τηλεοπτικές διαφημίσεις  και σε ταχυδρομική καμπάνια.

Η Φέρτσαϊλντ εμφανίστηκε σε κάποιες ανεξάρτητες ταινίες τις δεκαετίες του 2000 και του 2010. Το 2017, επέστρεψε για περιορισμένα επεισόδια στη σαπουνόπερα Μέρες αγάπης παίζοντας την Αντζέλικα Ντέβερο.  Η Φέρτσαϊλντ έλαβε βραβείο Έμμυ για την ερμηνεία της αυτή.  Το 2022, πρωταγωνίστησε ως γκεστ σε δύο επεισόδια της σαπουνόπερας Γενικό νοσοκομείο του ABC. 

Στις 3 Οκτωβρίου 2023, ανακοινώθηκε ότι η Φέρτσαϊλντ θα έπαιζε στην ταινία Ladies of the '80s: A Divas Christmas του Lifetime. Η ταινία εστιάζει σε πέντε ντίβες σαπουνόπερας που ετοιμάζονται για μια παράσταση επανασύνδεσης κατά τη διάρκεια των Χριστουγέννων. Το καστ αποτελείται από τις Φέρτσαϊλντ, Λόνι Άντερσον, Λίντα Γκρέι, Ντόνα Μιλς και Νίκολετ Σέρινταν. 

 Προσωπική ζωή 
μικρογραφία| Η Φέρτσαϊλντ στο Desert AIDS Project το 2009
Η Φέρτσαϊλντ ήταν παντρεμένη με τον Τζακ Καλμς από το 1967 έως το 1973. 

Επί σειρά ετών, είναι ακτιβίστρια για κοινωνικούς σκοπούς, όπως το AIDS και ο περιβαλλοντισμός. 

Το 1987, η Φέρτσαϊλντ είχε μακροχρόνια σχέση με τον Μαρκ Σέιλερ,  ο οποίος πέθανε στις 7 Ιουλίου 2023.

Εκτός από τη δουλειά της ως ηθοποιός, η Φέρτσαϊλντ διατηρεί εδώ και καιρό ισχυρό ρόλο στο Screen Actors Guild, που σήμερα ονομάζεται SAG-AFTRA. Ήταν για τρία χρόνια μέλος του διοικητικού συμβουλίου και έχει υπηρετήσει σε πολλές επιτροπές.

 Φιλμογραφία 
ΈτοςΠρωτότυπος τίτλοςΤίτλος στα ΕλληνικάΡόλος1967Bonnie and ClydeΜπόνι και Κλάιντκασκαντέρ της Φέι Ντάναγουεϊ1970A Bullet for Pretty BoyΔημόσιος κίνδυνος υπ' αριθ. 11978The Initiation of SarahΤζένιφερ Λόρενς1979Murder in Music CityΈγκλημα μετά μουσικήςΝτάνα Μόργκαν1980The Memory of Eva RykerΛίζα ΈντινγκτονMie jue qi qiΟ κίτρινος τίγρης τσακίζει τον άγριο ταύροσελέμπριτι1981The Girl, the Gold Watch & DynamiteΣτέλλα Γουόκερ1982The SeductionΗ αποπλάνησηΤζέιμι ΝτάγκλαςHoneyboyΤζούντι Γουέλμαν1984Time BombΡενέ Ντε ΣάλεςThe Zany Adventures of Robin Hoodλαίδη ΜάριονTerror in the AislesΑνατριχίλα στον εξώστηΤζέιμι Ντάγκλας1985Pee-wee's Big AdventureΗ μεγάλη περιπέτεια του Πι-Γουίπράκτορας ΝτότιRodney Dangerfield's Guide to Auto Repairθυμωμένη πελάτισσα1986Red Headed StrangerΑποστολή στην Άγρια ΔύσηΡάισα Σέι1987Campus ManΚάθριν Βαν ΜπιούρενSleeping BeautyβασίλισσαDeadly IllusionΘανάσιμη ψευδαίσθησηΤζέιν Μάλορι / Σάρον Μπάρτον1988Street of DreamsΛόρα Κάσιντι / Εύα ΜπόμπεργκMidnight CopΤο ένστικτο του μπάτσουΛίζα1989Phantom of the Mall: Eric's RevengeΤο στίγμα του κολασμένουδήμαρχος Κάρεν ΓουίλτονThe Haunting of Sarah HardyΤο κυνηγητό της Σάρα ΧάρντιΛούσι1990How to Murder a MillionaireΛορέταMob BossΤζίναMenu for MurderΠόλα Πρέστον1991Even Angels FallΛέσλιWriter's BlockΜατζέντα ΧαρτSherlock Holmes and the Leading LadyΑϊρίν Φράνσις Άντλερ1992Just DesertsΚατρίν Αρκούρ1993Perry Mason: The Case of the Skin-Deep ScandalΑλάνα ΓουέστομπρουκDas Paradies am Ende der BergeΊρμγκαρντ ΧελτσλFreakedΜόργκαν ΦέρτσαϊλντBased on an Untrue StoryΣάτεν Τσόου1994Point of Seduction: Body Chemistry IIIΗ αποπλάνησηΜπεθ ΤσάνεϊTest Tube Teens from the Year 2000Κάμελα ΣουέλςNaked Gun : The Final InsultΤρελές σφαίρες 33⅓: Η τελευταία προσβολήΜόργκαν Φέρτσαϊλντ1995Criminal HeartsΈνοχες ψυχέςεισαγγελέαςVenus RisingΗ επιστροφή της ΑφροδίτηςΠέιτονGospaαδελφή Φαμπιάνα Ζόβκο1996Dead Man's IslandΌλοι είναι ύποπτοιΒάλερι Σεντ ΒίνσεντStar CommandΖίγκριντ Ιβορστέτερ1997Moment of Truth: Into the Arms of DangerΑπρόσμενη φυγήΝταϊάνα Άστιν1998Shattered IllusionsΆντζιHoly ManΆγιος άνθρωποςΜόργκαν Φέρτσαϊλντ1999Nice Guys Sleep AloneΛορέιν2000Unshackledκυρία Ρεμπέκα ΜίλερHeld for RansomΌμηροι στους βάλτουςκυρία Κέρκλαντ2001PerilΣε κατάσταση κινδύνουΤέρι2002Teddy Bears' PicnicΚόρτνεϊ ΒάντερμιντI Was a Teenage FaustΒαβυλωνία2004Knuckle Sandwichκυρία ΣιμςArizona SummerΝτέμπι2006Shock to the SystemΦίλις ΧέιλThe Initiation of SarahΤρίνα Γκούντγουιν2007Walk Hard: The Dewey Cox StoryΈνας θρύλος για γέλιαΜόργκαν Φέρτσαϊλντ2008The Sno Cone Stand IncΚάθι Γουόντον2009The Slammin' SalmonΟι αστειάτορεςΜόργκαν Φέρτσαϊλντ2010Life's a BeachΦελίσια ΓουολντThe SteamroomΣίλα2011Boy ToyΜπάρμπαραBeverly Hills Chihuahua 2Μπέβερλι Χιλς τσιουάουα 2HerselfeCupidΒένους2012American Horror Houseδεσποινίς Μάργκο / ΡόζμαριA Perfect EndingΒαλεντίνα2013Fighting BackΣέριλWiener Dog Nationalsκυρία ΜεριγουέδερDark PowerΕλίζαμπεθ Άρτσερ2014Perfect On PaperΜπέβερλι ΓουίλκοξBikini Model AcademyΜόργκαν ΦέρτσαϊλντBeethoven's Treasure TailΜπετόβεν: Το κυνήγι του θησαυρούΣαρλίνChristian MingleΛέισι Γουντ2016Mostly Ghostly: One Night in Doom HouseΗ νύχτα των καταραμένωνΛούλουA Christmas in VermontΤο παιχνίδι της μοίραςΤζοάν Ντέιβις2017SamΛούλουScales: Mermaids Are Realδιευθύντρια σχολείουYou're Gonna Miss MeΌντρεϊ Λέικ2018All Good ThingsγιαγιάMy Perfect Romanceκυρία Ρόμπινσον2019A Date Before Christmas Eveκυρία Κρινγκλ2021Our (Almost Completely True) Love StoryΜόργκαν2023The Nana ProjectΦραντσέσκα2023Ladies of the '80s: A Divas ChristmasΜάργκο Ρόμπερτς

 Βιντεοπαιχνίδια 
ΈτοςΤίτλοςΡόλος1995Multimedia Celebrity PokerΜόργκαν Φέρτσαϊλντ

 Παραπομπές 

 Εξωτερικοί σύνδεσμοι 

 Επίσημος ιστότοπος

 Συνέντευξη της Μόργκαν Φέρτσαϊλντ

Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί φωνής